|  |
| --- |
| **ԱՐՄԱՎԻՐ ՀԱՄԱՅՆՔԻ ՂԵԿԱՎԱՐ ՌՈՒԲԵՆ ԽԼՂԱԹՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍԻ 9-Ի՝ ՀԱՂԹԱՆԱԿԻ ԵՎ ԽԱՂԱՂՈՒԹՅԱՆ ՏՈՆԻ ԿԱՊԱԿՑՈՒԹՅԱՄԲ** |
| Հաղթանակած իմ ժողովուրդ, մայիսի 9-ը եռատոն է՝ Մեծ հայրենական պատերազմի հաղթանակի, Շուշիի ազատագրման և Արցախի բանակի ստեղծման օրը:  Հաղթանակները ազգերի պատմական անցքերում թողած անջնջելի հետքեր են, տոնացույցի փառավոր էջեր, որոնք բացվում են փառքի գովեստով՝ ի դաստիարակություն զավակների ու թոռների, իրենց պատմության մեջ ունեցած տաղանդավոր զորահրամանատարների, քաջարի զինվորների հերոսության պայքարի պատրաստ մարդկանց անձնազոհության մասին, որոնք կյանք են դնում հայրենիքի հարատևելու զոհասեղանին մի կարգախոսով. <<Գիտակցված մահը անմահություն է>>: Խոնարհում և հիշողություն նրանց, ովքեր անմահացել են այս հաղթանակների համար:  Փառք ու պատիվ բոլոր նրանց, ովքեր առողջություն, հավատամք և պայքար են դրել մեր ժողովրդի ազատության, անկախության, խաղաղ կյանքի և ազատագրման համար: Ինքնուրույն ապրելու, ստեղծելու, արարելու, նորանոր հաղթանակներ հայ ժողովրդին: Հզոր զարկ, փառքի դափնեպսակներ հաղթած ժողովրդին: |